cyanic-selkie/wikianc huggingface dataset:
Karalienes Modas Zeme
Tūrisms
Tūristi Karalienes Modas Zemē parasti izmanto vienu no operatoru piedāvātajām izklaides programmām (imperatorpingvīnu kolonijas apmeklēšana, ekskursija Širmahera oāzē, Novolazarevskas un Maitri polārstaciju apmeklēšana, tuvējo kalnu grēdu aplidošana, traverss uz Dienvidpolu ar speciāli aprīkotiem Toyota Hilux apvidus automobiļiem). Atsevišķi tiek organizēti dažādi ekstrēmā sporta pasākumi — klinšu kāpšana, kaitslēpošana u.c. Nereti tūrisma operatori ir atbalsta organizācijas dažādu nevalstisku organizāciju un privātpersonu projektiem (gari slēpju pārgājieni, alpīnisms u.c.).
Aizsargājamie apvidi
Antarktīdas speciāli aizsargājamie apvidi (ASPA):
Melanoma
Melanoma ( — 'melns') ir ļaundabīgs audzējs, kas attīstās no pigmenta šūnām — melanocītiem. Melanocīti ražo tumšo pigmentu, melanīnu, kas ir atbildīgs par ādas, matu un acu krāsu. Šīs šūnas galvenokārt rodas ādā, bet ir sastopamas arī citās ķermeņa daļās, tostarp zarnās, iekšējā ausī un smadzenēs. Melanoma var izveidoties jebkurā ķermeņa daļā, kurā ir sastopami melanocīti. Visbiežāk tā attīstās uz ādas, bet retos gadījumos skar arī iekšējos orgānus. Melanoma ir mazāk izplatīta nekā citi ādas vēža veidi, taču tas ir daudz bīstamāks, jo to ne vienmēr atklāj sākotnējās stadijās. Tas izraisa lielāko daļu (75%) nāves gadījumu, kas saistīti ar ādas vēzi. . Latvijā melanomas saslimšanas gadījumu skaits laika posmā no 1985. gada līdz 2010. gadam bija dubultojies - no nepilniem 100 gadījumiem 1985. gadā līdz vairāk nekā 200 gadījumiem 2010. gadā. Savukārt mirstība no 30 gadījumiem 1985. gadā ir pieaugusi līdz gandrīz 90 gadījumiem 2010. gadā. Pēdējo gadu laikā situācija ir stabilizējusies (2013.gadā tika reģistrēti 203 jauni saslimšanas gadījumi, 2012.gadā – 213 un 2011.gadā - 197 gadījumi). Mirstība ar melanomu arī nedaudz samazinās - 2013.gadā reģistrēti 83 mirušie ar melanomu, 2012.gadā – 80, bet 2010.gadā – 96.
.pg
.pg ir augšējā līmeņa domēns (ccTLD), kura paredzētais pielietojums ir saistīts ar Papua-Jaungvineju. Domēns izveidots 1991. gadā. Domēna sponsors ir Papua New Guinea University of Technology, kas nodrošina arī domēnu reģistrēšanu. Domēnu reģistrēšana ir iespējama zem šādiem otrā līmeņa domēniem: .com.pg, .net.pg, .ac.pg, .gov.pg, .mil.pg un .org.pg.
Ārējās saites
Toppdomän
Melanoma
Epidemioloģija
Apmēram 70% gadījumu melanoma veidojas uz normālas ādas, un apmēram 30% gadījumu uz dzimumzīmes. Lai gan melanoma var parādīties jebkurā vietā, tai ir tendence veidoties visbiežāk uz ķermeņa daļām, kuras ikdienas dzīvē parasti nav pakļautas ultravioletajam starojumam, bet tiek atsegtas periodiski (rumpis, kājas).
Tomēr tiek atzīts, ka lielām iedzimtām pigmenta dzimumzīmēm (dzimumplankumiem) piemīt pastiprināta ļaundabīgās pārveidošanās tendence. Liels dzimumzīmju skaits uz ķermeņa arī ir paaugstināta saslimstības riska marķieris, bet tas nenozīmē, ka melanoma noteikti attīstīsies uz tām.
20% gadījumu saules keratoze pārtop par melanomu. Regulāra mērena ādas iedegšana šķiet dodam zināmu aizsargājošo efektu.
Saules apdegumi, īpaši bērnībā un melanomas gadījumi tuvu radinieku starpā ir galvenie riska faktori. Tāpat, solārija apmeklēšana ievērojami palielina saslimšanas risku, ar skaidru korelāciju starp sauļošanās intensitāti un saslimšanas biežumu. Baltās jeb kaukāziešu rases indivīdiem, uzsākot mākslīgo sauļošanos pirms 35 gadu vecuma, risks ir divreiz lielāks nekā citiem.
Sievietes kuras slimo ar endometriozi vai sievietes ar dzemdes fibromu anamnēzē arī statistiski saslimst mazliet biežāk.
Ādas tipam arī ir svarīga loma: risks ir vairāk nekā dubultots rudmatainajiem un ievērojami palielināts cilvēkiem ar bālu ādu, gaišiem matiem, gaišām acīm un vasaras raibumiem (I un II ādas foto tips). Indivīdiem ar III un IV ādas tipu risks ir mērens. Tas ir vairāk nekā desmit reizes mazāks starp melnās rases indivīdiem.
Pieciem līdz 10% saslimušo ir melanomas gadījumi ģimenes anamnēzē. Mutācija CDKN2A gēnā, kas atrodas 9 hromosomā, un CDK4 gēnā, kas atrodas 12 hromosomā, veicina melanomu rašanos. Vairāk nekā pusē metastātiskas melanomas gadījumu atrod BRAF gēna mutāciju.
Simptomi
Ādas melanoma bieži ir grūti atpazīstama ar neapbruņotu aci un nav atšķirama no parastas dzimumzīmes. Sāpes, nieze un asiņošana parādās slimības vēlīnajās stadijās, kad metastāzes jau ir izplatījušās citos ķermeņa orgānos un efektīva ārstēšanas iespēja ir nokavēta. Jāpatur prātā arī tas, ka dažas melanomas nesatur pigmentu savā virspuses kārtā, tām ir pelēcīga, rozā jeb zilgan-balta mezgliņa izskats. Tāpēc ir jāpievērš pastiprināta uzmanība katram pēkšņi parādījušamies plankumam vai kārpai un jākonsultējas ar ārstu-dermatologu. Audzēja attīstību raksturo A-B-C-D-E salīdzinoša algoritma īpašību kopums.
Izšķir vairākas melanomas formas:
Var parādīties jebkurā vecumā un jebkurā vietā uz ķermeņa. Izskatās kā neregulāras formas pigmenta plankums, nedaudz sataustāms virs ādas.
Tas skar vecāka gadagājuma cilvēkus, un var izveidoties uz atsegtām daļām (vaigiem, rokām). Plankums ir neregulārs, nelīdzens tumši brūnā krāsā; tas ir visumā plakans, bez asām robežām. Histoloģiski tas skar tikai epidermas slāni (sākumā). Attīstība ilgstoši paliek lokalizēta. Tālā metastazēšanās ir reta slimības vēlīnajā stadijā.
Tas uzrodas galvenokārt plaukstu un pēdu rajonos, kā arī zem nagiem, un attīstās līdzīgi SSM bet ar sliktāku prognozi sakarā ar novēlotu diagnosticēšanu. Šī forma ir sastopama samērā reti, bet ir visizplatītākā Āzijas izcelsmes slimniekiem.
Pēc formas atgādina mezgliņu, kas var pieņemt jebkuru krāsu toni, no tumši brūna, daudzkrāsaina līdz rozā un pērļu krāsas. Sakarā ar to, ka šim audzējam piemīt tendence izplesties dziļumā ātrāk nekā platumā, un, ka tas parasti rodas uz nepigmentētas ādas, cilvēki ilgi negriežas pēc konsultācijas, līdz ar ko prognoze bieži vien ir sliktāka.
Šī forma tiek uzskatīta par nodulārās melanomas paveidu un raksturojas ar paaugstinātu blīvumu, biežāku čūlošanos un lielāku slēpto metastazēšanos. Attīstās jaunāka vecuma pacientiem, visbiežāk veidojas uz rumpja, bet var parādīties neparastās vietās, piemēram, uz deguna gļotādas, cietajām aukslējām un anorektālajā zonā. Pacientu izdzīvošanas ziņā prognoze ir sliktāka nekā nodulārai formai. Tā skaitās visagresīvākā no melanomām .
Acs melanoma
Acs melanomas izplatība ir aptuveni 6 gadījumi uz 1 000 000 iedzīvotāju katru gadu kaukāziešu rases populācijā, tas veido aptuveni 5-12% no visiem melanomas gadījumiem. Tiek uzskatīts, ka šī audzēja parādīšanās nav saistīta ar saules iedarbību, bet ir vairāku gēnu mutācijas rezultāts. Tas parasti skar vecāka gadagājuma cilvēkus, ap 50-70 gadiem. Indivīdiem ar gaišu acu krāsu pastāv lielāks saslimšanas risks. Audzējs attīstās uz melanīnu saturošām acs aparāta daļām: varavīksnenes, dzīslenes vai starenes izauguma. Uz varavīksnenes (krāsainā plāksnīte acs priekšējā daļā) tas ir skaidri pamanāms kā netīrs traips, bet netraucē redzi un nedod citus simptomus. Dziļākajās acs struktūrās tas ir redzams tikai acs dibena apskatē pie oftalmoloģijas speciālista. Ārstam jābūt diezgan pieredzējušam, lai atpazītu šo jaunveidojumu, jo tā ir reta patoloģija. Ja diagnoze laicīgi netiek uzstādīta, vēlāk var novērot tumša plankuma parādīšanos jeb redzes lauka daļas izkrišanu tīklenes daļējās atslāņošanās rezultātā, zibeņošanu gar vienu aci, redzes pavājināšanos vienai acij. Sāpes acī nav raksturīgas. Acs melanoma diezgan ilgi paliek lokalizēta. Parasti diagnozi izdodas uzstādīt pirms acīmredzamas audzēja metastazēšanās un ārstēšana ir iespējama. Taču dažus gadus pēc terapijas iziešanas (vidēji 3 gadi, dažkārt 10-20 gadi), metastāzes pēkšņi uzrodas 30-50% pacientu - visbiežāk aknās (80%), kaulos, plaušās. Šajā gadījumā prognoze ir nelabvēlīga.
Soli priekšā melanomai
Latvijā 2019.gadā dibināta pacientu biedrība "Soli priekšā melanomai"ar mērķi panākt skaidru, saprotamu, caurspīdīgu jauno medikamentu un tehnoloģiju iekļaušanu valsts apmaksājamo zāļu un manipulāciju sarakstā veselības tehnoloģiju novērtējuma pamatā. Biedrības vadītāja ir mikrobioloģe Olga Valciņa uzskata, ka arī Latvijā pacientiem jābūt pieejamai pasaules līmenim atbilstošai ārstēšanas stratēģijai, plānošanai un uzraudzībai, lai palīdzēt cilvēkiem saņemt mūsdienu palīdzību slimībā un pagarināt dzīvesildzi.
Stefordšīra
Stefordšīra (en) ir ceremoniālā nemetropoles Anglijas grāfiste, kas atrodas valsts vidienē, Rietummidlendas reģionā. Tā ziemeļrietumos robežojas ar Češīras, austrumos ar Dārbišīras un Lesteršīras, dienvidaustrumos ar Vorikšīras, dienvidos ar Rietummidlendas un Vusteršīras, un rietumos ar Šropšīras grāfistēm.
Lielākā Stefordšīras pilsēta ir Stoka pie Trentas, kas ir atsevišķa neatkarīga no pārējās grāfistes administratīvā vienība. Citas lielas pilsētas grāfistē ir Steforda (administratīvais centrs), Bērtona pie Trentas, Kenoka, Ņukāstla pie Laimas, Līka un Temvorta. Kenokas Čeisas dabas parks ir daļa no Nacionālā meža Pīkdistriktas nacionālā parka.
Vulverhemptona, Volsola, Rietumbromviča un Smetvika vēsturiski atradās Stefordšīras grāfistē, bet kopš 1974. gada šīs pilsētas atrodas Rietummidlendas grāfistē.
2009. gada jūlijā grāfistē tika atrasts pagaidām vēsturē lielākais anglosakšu depozīts (Stefordšīras depozīts), kas tiek datēts ar aptuvenu 7. gadsimtu.
Braņska
Braņska (Brańsk) ir pilsēta Polijas ziemeļaustrumos, Podlases vojevodistē, uz rietumiem no Belskas Podlaskas.
Centriola
Centriola ir cilindrisks šūnas organoīds, kas sastāv no 9 mikrocaurulīšu tripletiem. Tās nodrošina mikrocaurulīšu, skropstiņu un vicu veidošanos.
Centriolas piedalās šūnas dalīšanās procesā. Pirms šūnu dalīšanās, centriolas dubultojas un katrs centriolu pāris kļust par atsevišku centrosomu. Tās formē citoplazmatiskās mikrocaurulītes dalīšanās laikā un regulē mitotiskās vārpstas veidošanos. Šūnām, kurām ir skropstiņas vai vicas, novērots, ka centriolas veido bazālos ķermenīšus, kuri nosaka mikrocaurulīšu veidošanos šādās struktūrās. Šādā skropstiņu veidošanā bazālais ķermenītis veic funkciju, ko centrosoma veic mikrocaurulīšu veidošanā šūnā.
Ammāna
Ammāna (ar, ʿAmmān) ir Jordānijas galvaspilsēta un lielākā valsts pilsēta pēc iedzīvotāju skaita. 2010. gadā tajā dzīvoja aptuveni 1,92 miljoni iedzīvotāju. Senebreji šo pilsētu dēvēja par Rabbath Ammon, savukārt senie grieķi un romieši par Filadelfiju (Φιλαδέλφεια). Ammānas austrumu daļā atrodas Jordānijas karaļa rezidence, bet rietumu daļā valsts valdības ēka. Pilsēta ir uzcelta paugurainā apvidū uz austrumiem no Adžlūna kalniem, mazas, dažkārt izžūstošās Ammānas upes un tās pieteku krastos. Ammāna ir Jordānijas tirdzniecības, saimniecības un transporta centrs. Pilsētā tiek ieguldīti aptuveni 90% no investīcijām valsts līmenī. Vienīgā starptautiskā lidosta — Karalienes Alijas starptautiskā lidosta (IATA: AMM) — atrodas aptuveni 30 km uz dienvidiem no Ammānas. Pilsētā atrodas 1962. gadā dibinātā Jordānijas Universitāte.
Vēsture
Pilsēta ir dibināta ap 7000. gadu p.m.ē. un ir viena no vecākajām pilsētām, kas pastāv vēl joprojām arī mūsdienās. 1921. gadā Ammāna kļuva par Transjordānijas galvaspilsētu, bet 1946. gadā, kad Jordānija ieguva neatkarību no Apvienotās Karalistes, — par mūsdienu valsts galvaspilsētu. 1970. gadā pilsētas ielās notika asas cīņas starp valdību un palestīniešu bēgļiem.
Demogrāfija
Ammāna ir viena no visstraujāk augošajām pilsētām pēc iedzīvotāju skaita Tuvajos Austrumos. 20. gadsimta sākumā pilsētā dzīvoja aptuveni 3000 iedzīvotāji, pēc Otrā pasaules kara — 65 000. 1990. gadu vidū Ammānas aglomerācijā dzīvoja jau viens miljons iedzīvotāji, bet tagad jau vairāk par 2,2 miljoniem. Mūsdienās pilsētā dzīvo dažādas izcelsmes cilvēki. Daudzi ir ieceļotāji no Palestīnas, Kaukāza, Sīrijas un Irākas.
Sports
Līdzīgi kā valstī, arī Ammānā populārākie sporta veidi ir futbols un basketbols. Jordānijas augstākajā futbola līgā spēlē divi klubi no Ammānas: al-Wiḥdāt un al-Faiṣalī.
2007. gadā Ammānā notika Āzijas čempionāts vieglatlētikā, bet 2009. gadā — IAAF Pasaules čempionāts krosa skriešanā.
Maiks Bibijs
Maikls (Maiks) Bibijs (en; dzimis Šerihillā, Ņūdžersijas štatā, ASV) ir profesionāls amerikāņu basketbolists, spēlē saspēles vadītāja pozīcijā. Pašlaik (2013) ir bez kluba.
Karjera
1998. gada NBA draftā viņu Vankūveras "Grizzlies" izraudzījās ar kopējo 2. kārtas numuru. Pirms tam pārstāvēja Arizonas universitātes basketbola komandu NCAA čempionātā, kā sastāvā 1997. gadā kļuva par NCAA čempionu.
Debijas sezonā NBA viņš tika iekļauts līgas simboliskajā debitantu pirmajā izlasē. Lielāko karjeras daļu (2001–2008) aizvadījis Sakramento "Kings" vienībā. 2001.—2002. gada sezonā viņi sasniedza konferences finālu, kurā zaudēja tobrīdējiem NBA čempioniem Losandželosas "Lakers". Individuālās statistikas ziņā viņam veiksmīga bija 2003.—2004. gada sezona, kad vidēji spēlē guva 18,4 punktus, tā palīdzot komandai sasniegt izslēgšanas spēles.
2008. gada februārī M. Bibijs pārgāja uz Atlantas "Hawks". Viņš 2007.—2008. gada sezonā komandai palīdzēja sasniegt izslēgšanas spēles pirmoreiz pēdējo desmit sezonu laikā. 2011. gada februārī M. Bibijs parakstīja līgumu ar Vašingtonas "Wizards", taču komandas sastāvā aizvadīja tikai divas spēles, pēc tam pārejot uz Maiami "Heat". "Heat" sastāvā sasniedza 2011. gada finālsēriju. 2011. gada decembrī viņš parakstīja līgumu ar Ņujorkas "Knicks".
1547. gads
1547. gads (MDXLVII) ir īsais gads, kas pēc Jūlija kalendāra sākās sestdienā.
Ščučina
Ščučina var būt:
Šropšīra
Šropšīra (en) ir Anglijas grāfiste Rietummidlendas reģionā. Šropšīra robežojas ar Velsu rietumos, kā arī ziemeļos ar Češīras, austrumos ar Stefordšīras un dienvidos ar Vusteršīras un Herefordšīras grāfistēm.
Grāfistē atrodas dzelzs tilts, kas kopā ar tā apkārtni ir UNESCO Pasaules mantojuma objekts. Tāpat grāfistē ir arī citas industriālas vietas ar lielu vēsturisko vērtību. Dienvidos apmēram ceturto daļu no grāfistes aizņem Šropšīras kalni ar parku. Savukārt grāfistes ziemeļrietumos uz robežas ar Velsu atrodas viens svarīgākajiem valsts dabas rezervātiem ar vislabāk saglabātajiem purviem Lielbritānijā. Lielbritānijas garākā upe Severna tek cauri grāfistei.
Šropšīra ar kopējo platību 3487 km2 ir lielākā valsts iekšzemes grāfiste.
Grāfistes zieda simbols ir apaļlapu rasene.
.pw
Ārējās saites
Toppdomän
Scandlines
Scandlines ir Vācijas un Dānijas kuģniecības kopuzņēmums. Tas veic prāmju (pasažieru, kravas auto, vilcienu sastāvu) pārvadājumus Baltijas jūrā; apkalpo trīs līnijas starp Dānijas pilsētām un Vāciju un Zviedriju. Dibināts 1998. gadā. Galvenais birojs atrodas Kopenhāgenā.
Vēsture
2012. gadā Rostokas—Hanko līnija tika pārdota uzņēmumam Svenska Orient Linie.
2012. gada 11. oktobrī Scandlines Zviedrijas uzņēmumam Stena Line pārdeva piecas prāmju līnijas Baltijas jūrā.
2018. gada 26. martā paziņots, ka 3i Group par 1,7 miljardiem eiro pārdevis Scandlines akcijas investīcijas uzņēmumiem First State Investments un Hermes Investment Management. Vienošanās paredz, ka 3i Group no jauna veiks investīcijas Scandlines, atgūstot 35 % kapitāldaļu; tad First State Investments piederēs 50,1 % un Hermes Investment Management 14,9 % akciju.
Darbība Latvijā
Scandlines savu darbību Latvijā sāka izvērst aptuveni 1995. gadā, atklājot pirmo prāmja līniju Liepāja-Rostoka. Otro līniju aptuveni 1997. gadā Scandlines atklāja maršrutā Liepāja-Karlshamna.
Trešo līniju aptuveni 2002. gadā Scandlines ar kuģi Felow, kuru iegādājās speciāli šai līnijai un kurš agrāk kursēja līnijā Ventspils-Vestervīka, atklāja līnijā Ventspils—Nineshamna. Prāmja līnija Ventspils-Vestervīka iepriekš piederēja Latvijas kompānijai VV Line, kura vai nu neaprēķināja potenciālo pasažieru un kravas mašīnu skaitu vai citu iemeslu dēļ bija spiesta pārtraukt šo biznesu, atdodot vietu Scandlines, kura vēlāk, pierādot savu stabilitāti, uzticamību un pārākumu uzvar konkurences cīņā ar kuģniecības uzņēmumu Rīgas jūras līnijas, kura savukārt piedzīvo bankrotu.
Auseklis (zīme)
Auseklis ir simbols — viens no zvaigznes zīmes atvasinājumiem latviešu kultūrā. Tas ir astoņstūrains zvaigznes raksts, ko latviešu kultūrā izmanto audumos, segās, jostās, cimdos utt.
Scandlines
Darbība Latvijā
2006. gadā Scandlines pārceļ visas savas līnijas no Liepājas, tādā veidā atsakoties no daļas kravu par labu kuģniecības kompānijām, kuras darbojās Lietuvā. Jādomā, ka pašai kompānijai Scandlines palielinājās izdevumi, jo kopš atteikšanās no Liepājas ostas pakalpojumiem ceļā uz Rostoku un Karlshamnu tagad kuģiem nākas pavadīt par trīs stundām ilgāk. Arī rezultāti šai rokādei jau ir samanāmi. 2008. gadā, vai nu prāmju trūkuma dēļ, vai arī nespējā konkurēt ar Lietuvas kuģniecības kompānijām, kuru kuģu ceļi ir īsāki līdzīgos maršrutos, agrāk šķietami peļņu nesošā līnija Liepāja—Karlshamna (un vēlāk Ventspils-Karlshamna) ir likvidēta.
2012. gadā Scandlines uzņēmumam Stena Line pārdeva līnijas: Liepāja—Trāveminde, Ventspils—Trāveminde un Ventspils—Nīneshamna ar kuģiem Ask, Urd, Scottish Viking un Watling Street.
Lizosoma
Lizosoma (no el (lysis) — 'izšķīšana, sadalīšanās' un σώμα (soma) — 'ķermenis') — šūnas organoīds, kas satur lielu daudzumu fermentu (hidrolāzes, ribonukleāzes, fosfolipāzes un citus). Lizosomas veic gremošanu (šķeļ makromolekulas) un arī aizsargfunkciju (iznīcina šūnai svešas daļiņas, kā vīrusus un baktērijas, un nevajadzīgas pašas šūnas struktūras). Lizosomu membrāna ir visai neizturīga un dažādu faktoru iedarbībā viegli var pārplīst — tad fermenti nonāk citoplazmā un iznīcina šūnu. Šo procesu sauc par autolīzi.
Pirmējās lizosomas
Pirmējās jeb primārās lizosomas rodas, atdaloties no Goldži kompleksa cisternām. Tie ir sīki membrānu pūslīši, kas satur fermentus, bet nesatur šķēlproduktus. Fermenti tiek sintezēti endoplazmatiskajā tīklā, Goldži kompleksā tie tiek iepakoti membrānā, un no Goldži kompleksa atdalās ar fermentiem pildīts pūslītis, kas ir primārā lizosoma. Primārās lizosomas ir grūti atšķirt no citiem citoplazmas pūslīšiem, to esamību var konstatēt, nosakot fermenta aktivitāti.
Otrējās lizosomas
Otrējās jeb sekundārās lizosomas rodas, kad primāras lizosomas saplūst ar membrānu klātiem substrātiem (makromolekula vai bojāts šūnas organoīds), kas jāsagremo.
Lizosomālās slimības
Ja kāds no lizosomālajiem fermentiem netiek sintezēts vai tā aktivitāte ir pazemināta, šūnā vielas netiek šķeltas vai tiek šķeltas nepilnīgi, un nesašķeltās vielas uzkrājas lizosomās, tādēļ rodas patoloģisks organisma stāvoklis — lizosomāla slimība.
Sokrats
Sokrats (el (Sōkrátēs); 469—399 p. m. ē.) bija Atēnu filozofs, Platona skolotājs. Sokrats tiek uzskatīts par vienu no rietumu filozofijas pamatlicējiem. Viņš izstrādāja uzskatu pārbaudīšanas metodi — majeutiku jeb vecmātes metodi (t. s. "dzemdināšanas" metodi, ļaujot sarunu dalībniekam pašam nonākt līdz secinājumiem un pārbaudīt tos). Šī dialoga māksla un tās filozofiskais saturs līdz mūsdienām nonākuši pastarpinātā formā, jo pats Sokrats nerakstīja filozofiskus rakstus. Par Sokratu var uzzināt lielākoties no vēlākiem klasikas autoriem, galvenokārt viņa skolnieku Platona un Ksenofonta darbiem, kā arī no viņa laikabiedra Aristofana lugām.
Vēsturiskie avoti
Platons bieži tiek minēts kā visbagātākais informācijas avots par Sokrata dzīvi un filozofiju. Taču daudzi zinātnieki uzskata, ka dažos savos darbos Platons atainoja savu "Sokrata" versiju. Tāpēc ir daudz diskusiju par to, kuros darbos Platons pieturas pie vēsturiskā Sokrata un kur izmanto Sokratu kā izdomātu tēlu.
Dzīvesgājums
Aristofana luga "Mākoņi" ataino Sokratu kā sofistu, kas māca, kā ar šmaukšanos tikt ārā no parādiem. Taču vairums Aristofana darbu ir parodijas, tāpēc tiek pieņemts, ka arī šis raksturojums nav jāuztver burtiski.
Nav skaidrības par to, kā Sokrats pelnīja iztiku. Antīkie teksti liek noprast, ka Sokrats nestrādāja. Ksenofonta darbā "Dzīres" rakstīts, ka Sokrats apgalvojis, ka sevi veltī tikai tam, ko viņš uzskata par vissvarīgāko nodarbošanās veidu, — diskusijām par filozofiju. Lugā "Mākoņi" Aristofans attēlo to, kā Sokrats pieņem samaksu par mācīšanu un kā viņš vada sofistu skolu. Tajā pašā laikā Platona darbos un Ksenofonta rakstos Sokrats īpaši norāda, ka par mācīšanu viņš neņem samaksu. Saskaņā ar vēlākiem avotiem Sokrats varētu būt pārņēmis akmeņkaļa darbu no sava tēva.
Lai arī Sokratu neinteresēja bagātība un vara, viņš ir bijis labās attiecībās ar dažiem no Atēnu visietekmīgākajiem pilsoņiem. Sabiedrībā viņš regulāri parādījās kopā ar bagātiem jauniem vīriešiem, kuriem, saskaņā ar Platonu, patika Sokrata dzēlīgās spēkošanās ar apkārtējo viedokļiem.
Vairāki Platona darbi piemin Sokrata militāro darbību un ataino viņu kā priekšzīmīgu karavīru. Sokrats saka, ka dienējis Atēnu armijā un piedalījies trīs kampaņās: pie Potidajas, Amfipoles un Delijas. Platons piemin divus gadījumus, kuros Sokrats, riskējot ar savu drošību, atteicās pakļauties varai. Pirmā situācija radās, kad sabiedrības viedoklis prasīja sodīt desmit ģenerāļus, kas vadīja Atēnu floti Agrinusas salu cīņā par to, ka viņi pameta nogremdētos kuģus ar to sakautajiem un izdzīvojušajiem karavīriem, lai dzītos pakaļ uzvarētajai Spartas flotei. Sokrats, kurš tobrīd vadīja padomi, atteicās piedalīties šajā procesā, jo uzskatīja, ka šāda tiesa būtu nelegāla. Otrs gadījums bija, kad Sokrats atteicās paklausīt trīsdesmit tirānu pavēlei piedalīties Leona no Salamīnas arestā, jo viņš uzskatīja šo arestu par netaisnīgu. Domājams, ka Sokrats pats netika arestēts tikai tāpēc, ka trīsdesmit tirānu valdība tika gāzta un tika atjaunota demokrātija.
Tiesa un nāve
Trīs gadus pēc demokrātijas atjaunošanas Atēnās Sokrats tika tiesāts par Atēnu jauniešu prātu samaitāšanu un bezdievību. Tas tiek uzskatīts tikai par formālu iemeslu, un patiesie aresta cēloņi tiek meklēti Sokrata politiskajos uzskatos un sabiedrības kritikā.
Sokrats dzīvoja laikā, kad Atēnu hegemonija no sava ziedu laika pārgāja pagrimumā, kas saasinājās tad, kad Atēnas zaudēja Peloponēsas karā Spartai un tās sabiedrotajiem. Laikā, kad Atēnas mēģināja stabilizēt situāciju un atgūties pēc kaunpilnā zaudējuma, atēniešiem varēja būt šaubas par demokrātiju kā efektīvu pārvaldes formu. Domājams, ka Sokrats bija demokrātijas kritiķis, un ir zinātnieki, kas skaidro viņa tiesas procesu kā politisko cīņu. Lai arī Sokrats uzsver savu lojalitāti pret savu pilsētu, viņa uzskati bija pretrunā ar tālaika Atēnu politiku un sabiedrības uzskatiem. Savos dialogos viņš slavē Spartu, Atēnu lielāko pretinieku un konkurenti, gan tiešā, gan netiešā veidā. Taču, iespējams, vēsturiskajai patiesībai visvairāk atbilst skaidrojums, ka viņa noziegums pret pilsētu bija viņa sociālā un morālā kritiķa pozīcija. Sokrats nevis pieturējās pie status quo un pieņēma notiekošo, bet apstrīdēja kolektīvo uzskatu "kam vara, tam taisnība", kas, viņaprāt, bija plaši izplatīts tālaika Grieķijā.
Tiesa atzina Sokratu par vainīgu un piesprieda viņam nāvessodu, kas jāizpilda, izdzerot velnarutku saturošu indi. Ksenofonts un Platons ir vienisprātis par to, ka Sokratam bija iespēja izbēgt, jo viņa sekotāji varēja piekukuļot cietuma sargus. Taču Sokrats izvēlējās palikt, jo uzskatīja par savu pienākumu pret valsti pieņemt viņam piespriesto sodu un negribēja, lai viņa bēgšanu skaidrotu ar bailēm no nāves, jo viņš uzskatīja, ka īstam filozofam no nāves nav jābaidās.
Filozofiskie uzskati
Viņu interesēja cilvēks kā morāla būtne un morāles jautājumi vispār. Par centrālo Sokrata filozofiskajā domā kļuva tikumības problēma. Sokrats centās noskaidrot, kas ir tikumība kā tāda un kur sakņojas atsevišķi tikumi. Pēc filozofa domām, tikumības dziļākais avots ir visu sakārtojošais prāts jeb dievs. Viņš identificēja dievu un cilvēka dvēseli ar prātu. Sokrata vadmotīvs: "Izzini pats sevi." Viņš bija ētikas pamatlicējs. Cilvēkam jātiecas pēc zināšanām, jo tikai tad viņš sapratīs labo un ļauno un rīkosies ētiski. Lai arī dažkārt Sokratam tiek piedēvēts izteikums "Es zinu, ka es neko nezinu", tomēr nav Platona un Ksenofonta darbos nav liecības par šādu izteikumu, t.s., sokratiskā nezināšana ir saistāma ar sokratiskās izjautāšanas metodi: “Proti, neviens no mums abiem laikam gan neko sevišķu nezina, taču viņš, neko nezinādams, iedomājas ko zinām, bet es, ja nezinu, tad arī neiedomājos to zinām. Tad nu, šķiet, par šo cilvēku esmu mazliet gudrāks tai ziņā, ka neiedomājos zinām, ko nezinu.” (Platons: Sokrata aizstāvēšanās 21D)
Galvenie Sokrata uzskati: Majeutika — vecmātes māksla. Sarunas metode, kas Sokrata sarunas biedriem ļauj dzemdināt savas domas un tās pārbaudīt. Elenktika — Sokrata izdomāta izzināšanas metode. Sokrats bija pret demokrātiju.
Izstrādājis savu filozofijas patiesības atklāšanas metodi — majeutiku jeb vecmātes metodi. Viņš sarunas partneri noveda apmulsumā (aporijā), sākotnēji uzdodot šķietami vienkāršus jautājumus, bet tad, atklājot galveno problēmu, "izsita sarunas partneri no sliedēm" un lika tam saprast, ka nav nemaz tik viegli atklāt patiesību. Ja tas nelīdzēja, tad Sokrats izmantoja ironiju. Viņš cildināja sarunas partnera prāta spējas un domas skaidrību, līdz noveda pie pretrunām ar sevi.
Sokrats par savu uzdevumu uzskatīja cīņu ar neziņu. No nezināšanas rodas visas nelaimes un netikumi. Dvēsele ir cilvēka būtība, un cilvēka pienākums ir to kopt. Dvēseli var kopt, iegūstot zināšanas. Arī tikumība rodama prāta skaidrībā. Visi cilvēki tiecas pēc labuma un laimes, bet nezina, kā tos sasniegt. Pie patiesām zināšanām var nonākt tikai dialoga ceļā, attīrot prātu. Cilvēkam atbildes ir jāmeklē pašam sevī, nevis apkārtējā vidē. Sokrats atšķirībā no pārējiem sofistiem neņem samaksu par savu darbu, runā vienkārši un skaidri un ir objektīvists. Viņu interesē, nevis kas ir labs katram, bet gan kas ir labais vispār.
Ringolds Balodis
Ringolds Balodis (dzimis Rīgā) ir latviešu jurists un politiķis, tiesību zinātņu doktors, Latvijas Universitātes Juridiskās fakultātes profesors un bijušais Valststiesību zinātņu katedras vadītājs. Vadījis Uzņēmumu reģistru. Darbojas politikā, bijis 12. Saeimas deputāts, ievēlēts no partijas "No sirds Latvijai" saraksta, pēc tam bijis Nacionālās apvienības "Visu Latvijai!"—"Tēvzemei un Brīvībai/LNNK" biedrs. 2022. gada sākumā pievienojies partijai "Latvija pirmajā vietā".
Biogrāfija
Dzimis Rīgā. Skolas gaitas sācis 1973. gadā Mērsraga vidusskolā, Talsu rajonā. No 1981. gada mācījies Rīgas 66. vidusskolā, kuru pabeidza 1984. gadā. Nākamajā gadā iesaukts Padomju armijā obligātajā militārajā dienestā, dienējis desanta karaspēkā Ungārijā līdz 1987. gadam. Nodarbojies ar karatē, 1990. gadā pēdējā LPSR karatē čempionātā uzvarēja smagajā svarā un ieguva čempiona titulu. Vēlāk dienējis 1. Policijas bataljonā.
No 1996. līdz 2000. gadam R. Balodis strādājis Tieslietu ministrijā par departamenta direktoru. No 2000. līdz 2004. gadam — par Reliģisko lietu pārvaldes priekšnieku.
No 2003. līdz 2014. gadam R. Balodis bija LU Juridiskās fakultātes Valststiesību zinātņu katedras vadītājs. R. Balodi Tautas partija 2007. gadā nominēja par Tiesībsargu, taču vairākuma atbalstu viņš neguva. No 2007. gada Zinātnes padomes eksperts tiesību zinātnēs un Eiropas Valsts un Baznīcas konsorcija loceklis. No 2008. līdz 2013. gadam Uzņēmumu reģistra vadītājs, galvenais valsts notārs. Kopš 2008. gada ir Latvijas Republikas Satversmes komentētāju kolektīva zinātniskais vadītājs (šobrīd izdotas četras grāmatas, kurās komentēts ir Satversmes ievads un sešas Satversmes nodaļas — I, III, IV, VI, VII un VIII). No 2013. līdz 2014. gadam Jūrmalas pilsētas domes priekšsēdētāja padomnieks, Administratīvi juridiskās pārvaldes vadītāja vietas izpildītājs. No 2011. gada Latvijas Zinātņu akadēmijas korespondētājloceklis. 2013. gadā, vēloties popularizēt Latvijas nacionālās tiesību sistēmas savdabību un līdz ar to veicināt sabiedrībā veselīgu nacionālo pašlepnumu, izveidoja Tiesību zinātņu pētniecības institūtu. Kopš 2014. gada Tiesību zinātņu pētniecības institūta valdes priekšsēdētājs.
Politiskā darbība
1998. gadā R. Balodis iestājies Tautas partijā. No tās saraksta 2002. gadā kandidējis 8. Saeimas vēlēšanās, bet nav ievēlēts.
2013. gadā R. Balodis bija Jūrmalas domes priekšsēdētāja Gata Trukšņa padomnieks.
Saeimā darbojies Saeimas Aizsardzības, iekšlietu un korupcijas novēršanas komisijā, Saeimas Nacionālās drošības komisijā. Šobrīd Cilvēktiesību un sabiedrisko lietu komisijas loceklis.
2018. gada rudenī kandidēja 13. Saeimas vēlēšanās no Nacionālās apvienības "Visu Latvijai!"—"Tēvzemei un Brīvībai/LNNK", taču netika ievēlēts.
2020. gada nogalē R. Balodis pretendēja uz Satversmes tiesas tiesneša amatu, taču netika ievēlēts.
2022. gada februārī R. Balodis pievienojies Aināra Šlesera izveidotajai partijai "Latvija pirmajā vietā", no kuras saraksta kandidēja 14. Saeimas vēlēšanās, tomēr netika ievēlēts. Pēc Saeimas darba sākuma kļuva par deputāta Kristapa Krištopana padomnieku. 2023. gadā ievēlēts par Centrālās vēlēšanu komisijas locekli.
NBA sezonas labākais spēlētājs aizsardzībā
Nacionālās basketbola asociācijas labākais spēlētājs aizsardzībā ir ikgadēja NBA līgas balva, kas tiek piešķirta labākajam spēlētājam aizsardzībā. Balva tiek pasniegta kopš 1982.—1983. gada sezonas.
Nacionālā hokeja līga
Nacionālā hokeja līga (en), saīsināti NHL, ir vīriešu hokeja līga. Tā tiek uzskatīta par spēcīgāko profesionālo hokeja līgu pasaulē. Līgu izveidoja, un šobrīd tajā spēlē 32 klubi — 25 no ASV un 7 no Kanādas. Veiksmīgākā komanda NHL pastāvēšanas vēsturē ir Monreālas "Canadiens", kas čempiones titulu ir izcīnījusi 25 reizes (tai skaitā 24 Stenlija kausus).
Labākie spēlētāji
Labāk zināmie NHL spēlētāji ir Gordijs Hovs, Bobijs Ors, Moriss Rišārs, Edijs Šors un Bobijs Hals. Pēdējo gadu populārākie spēlētāji - Veins Greckis, Mario Lemjē, Stīvs Aizermens, Rejs Burks, Marks Mesjē un čehu vārtsargs Dominiks Hašeks. Zināmākie latviešu NHL spēlētāji — Sandis Ozoliņš, Kārlis Skrastiņš, Artūrs Irbe un Sergejs Žoltoks arī paspēja izpelnīties lielu uzmanību no amerikāņu puses.
Neskaitot amerikāņu un kanādiešu spēlētājus, kas izsenis veidojuši lielāko daļu līgas spēlētāju, NHL cenšas piesaistīt spēlētājus no visas pasaules. 1970. un 1980. gados līgā uzsāka spēlēt pirmie eiropieši, galvenokārt somi un zviedri. Kopš deviņdesmitajiem gadiem, kad Austrumeiropā sabruka komunisms, NHL ir noticis liels eiropiešu pieplūdums. No 1998. līdz 2014. gadam līgas vadība apturēja sezonu, lai spēlētāji varētu pārstāvēt savu valsti ziemas olimpiskajās spēlēs. Līgā šobrīd regulāri spēlē spēlētāji no vairāk kā 15 valstīm.
Kausi un balvas
Katru gadu NHL piešķir spēlētājiem un komandām vairākas balvas. Prestižākā komandu balva ir Stenlija kauss, kas tiek pasniegts čempionvienībai izslēgšanas kārtas beigās. Komanda ar visvairāk nopelnītajiem punktiem izcīna Prezidenta balvu. Ir arī vairākas balvas, kas tiek pasniegtas spēlētājiem, skatoties pēc to statistikas rādītājiem visas sezonas garumā - starp tām Arta Rosa balva, kas tiek pasniegts spēlētājam, kurš nopelnījis visvairāk punktus, Morisa Rišāra balva — spēlētājam ar visvairāk gūtajiem vārtiem sezonā, un Viljama Dženingsa balva vārtsargam ar vismazāk sezonā ielaistajiem vārtiem.
Pārējas spēlētāju balvas tiek pasniegtas pēc komandu ģenerālmenedžeru vai ar NHL saistītu asociāciju balsojuma. Prestižākais no tiem ir Harta balva, kas tiek pasniegts sezonas vērtīgākajam spēlētājam. Vezinas balva labākajam vārtsargam. Džeimsa Norisa balva tiek piešķirts NHL labākajam aizsargam, bet Kaldera balva labākajam līgas debitantam.
Kopā ar regulāras sezona balvām tiek pasniegti arī Kona Smita balva - labākajam izslēgšanas spēļu spēlētājam. Džeka Adamsa balva tiek piešķirts labākajam komandas galvenajam trenerim, kas arī tiek noteikts pēc balsojuma.
Spēlētāji, treneri, amatpersonas, un komandu veidotāji, kuriem ir bijušas veiksmīgas karjeras ir iespēja tikt ievēlētiem Hokeja Slavas zālē. Spēlētājiem līdz tam ir jāgaida vismaz trīs gadi pēc pēdējās nospēlētas profesionālās hokeja spēles. Laika gaitā gan ir pieņemti arī vairāku izņēmi. Kopā Slavas zālē, nepaejot trim gadu termiņam, tikuši uzņemti 10 spēlētāji. Pēdējais no tiem 1999. gadā Slavas zālē tika uzņemts Veins Greckis. Pēc Grecka uzņemšanas, NHL paziņoja, ka viņš bija pēdējais spēlētājs, kuru Slavas zālē uzņēma pirms šī termiņa paiešanas.
Komandas
Līga tika atklāta 1917. gadā Monreālā, Kvebekā, Kanādā, ar 5 komandām, tagad NHL spēlē 30 komandas, no kurām 24 atrodas ASV un 6 Kanādā. Monreālas "Canadiens" ir pati veiksmīgāka NHL komanda ar 24 izcīnītajiem Stenlija kausa tituliem. Nākamā veiksmīgākā ir Toronto "Maple Leafs" ar 13 tituliem, bet Toronto nav izcīnījusi čempiona titulu kopš 1967. gada. Nākamā veiksmīgāka ir Detroitas "Red Wings" ar 10 tituliem.
Vusteršīra
Vusteršīra (en) ir grāfiste Lielbritānijas un Ziemeļīrijas Apvienotajā Karalistē Anglijas Rietummidlendas reģionā. Katedrāles pilsēta Vustera ir grāfistes lielākā apdzīvotā vieta.
Atbilstoši 2011. gada tautas skaitīšanas datiem grāfistē ir 566 169 iedzīvotāji, un, salīdzinot ar 2001. gadu, iedzīvotāju skaits ir pieaudzis par 4,4%. 95,7% grāfistes iedzīvotāju ir baltādainie, bet 92,4% — baltādainie briti. Vusteršīra ir etniski viendabīgāka nekā Anglija kopumā, kur baltādainie briti ir 79,8% no iedzīvotāju kopskaita.
Donalds Daks
Donalds Daks ( — 'Donalds Pīle') ir amerikāņu animācijas filmu un komiksu tēls, ko radījusi The Walt Disney Company. Tā ir antropomorfiska Pekinas pīle ar dzeltenoranžu knābi, kājām un pleznām. Donalds Daks visbiežāk valkā zilu jūrnieku kreklu ar sarkanu tauriņu, bet viņam nav bikšu (izņemot gadījumus, kad viņš dodas peldēt). Viņa ievērojamākā rakstura īpašība ir vieglā aizkaitināmība.
Par Donalda Daka dzimšanas dienu tiek uzskatīts, kad tika izdota animācijas filma "Mazā, gudrā vistiņa" (''The Wise Little Hen").
Komiksi
Lai arī Donalds Daks ir veidots kā animācijas filmu tēls, ļoti populāras ir arī Donalda Daka komiksu grāmatas, kas ir guvušas panākumus daudzās Eiropas valstīs, it īpaši Zviedrijā, Norvēģijā, Dānijā, Somijā un Islandē.
Komiksus par Donaldu Daku latviešu valodā ir izdod Egmont Latvia. Ievērojamākie komiksu žurnāli, kuros ir iekļauts Donalda Daka personāžs, ir izdoti no 1990. gadu sākuma: Mickey Mouse, Duck Tales un "Knaps Makdaks", bet no 1997. gada tiek izdots īpašs žurnāls "Donalds Daks".
.kn
.kn ir augšējā līmeņa domēns (ccTLD), kura paredzētais pielietojums ir saistīts ar Sentkitsu un Nevisu. Domēns izveidots 1991. gadā. Domēna sponsors ir University of Puerto Rico, kas nodrošina arī domēnu reģistrēšanu. Domēnu reģistrēšana ir iespējama gan otrajā līmenī, gan trešajā līmenī zem šādiem otrā līmeņa domēniem: .net.kn, .org.kn, .edu.kn un .gov.kn.
Ārējās saites
Toppdomän
34. autobusu maršruts (Rīga)
34. autobusu maršruts ir Rīgas sabiedriskā transporta autobusu maršruts, kas kursē no Centrāltirgus līdz privātmāju ciematam Saulīšiem, kas atrodas Ropažu novada Stopiņu pagastā.
34. autobusu maršruta kopējais garums ir 32,1 km. Maršruta Centrāltirgus — Saulīši kopējais garums ir 16,2 km, bet maršruta Saulīši — Centrāltirgus kopējais garums bija 15,9 km.
Darbdienās pa 34. autobusu maršrutu kursē 1 autobuss, bet brīvdienās maršruts nekursē.
Atila
Atila (dzimis ap 406. gadu, miris 453. gada martā), pazīstams arī kā Huņņu Atila, bija huņņu kagans no 434. gada līdz nāvei 453. gadā. Līdz 444. gadam viņš bija huņņu kagans kopā ar savu brāli Bledu, bet pēc tam valdīja viens pats. Viņa valdīšanas laikā huņņi apdzīvoja Vidusdonavas zemieni (mūsdienu Ungārijas teritoriju). Atilas valdīšanas laikā Huņņu impērija sasniedza tās maksimālo pārvaldīto teritoriju, kas stiepās no tagadējās Vācijas līdz Urālai un no Donavas līdz Baltijas jūrai, bet neilgi pēc viņa nāves tā sabruka. Viņš tika uzskatīts par vienu no bezbailīgākajiem un bīstamākajiem Romas impērijas ienaidniekiem; Atila uzbruka Austrumromas impērijai, divreiz iekarojot Balkānu pussalu, viņš iebruka arī Gallijā (mūsdienās Francijas teritorijā) līdz pat Orleānai, kur viņš tika sakauts Čalonas kaujā. Tomēr Konstantinopoli iekarot viņam neizdevās un no uzbrukumiem Romai atturējās.
34. autobusu maršruts (Rīga)
34. autobusu maršrutu apkalpo 7. autobusu parks.
Ščučina (Polija)
Ščučina (Szczuczyn) - pilsēta Polijas ziemeļaustrumos, Podlases vojevodistē, uz dienvidrietumiem no Grajevo. ASV vieglatlēta Meira Prinsteina (Myer Prinstein, 1878 - 1925) dzimtā pilsēta.
34. autobusu maršruts (Rīga)
Vēsture
Sākotnēji 34. autobusa maršruts bija īsāks, tas kursēja no Pļavniekiem (Katlakalna ielā) līdz Saulīšiem. Maršruta nosaukums bija "Pļavnieki — Saulīši" un tā atklāšana notika 2009. gada 1. janvārī.
2013. gada 16. oktobrī maršruts tika pagarināts no Pļavniekiem līdz Centrāltirgum. Tāpat maršruts Saulīšu privātmāju ciematā Dreiliņos tika novirzīts no Ozolu ielas uz Garo ielu.
No 2014. gada 25. septembra atsevišķos reisos maršruts iebrauc Noliktavu ielā (Ropažu novada Stopiņu pagastā), lai apkalpotu tur esošos loģistikas centrus. Sākotnēji tās bija eksperimentālas izmaiņas, taču vēlāk kļuva pastāvīgas.
Maršruts
Centrāltirgus — Saulīši kursē pa šādām ielām: Gaiziņa iela, Gogoļa iela, Turgeņeva iela, Krasta iela, Dienvidu tilts, Lubānas iela, A. Saharova iela, Brāļu Kaudzīšu iela, Ilūkstes iela, A. Deglava iela, Lubānas iela, Garā iela (Saulīši) un Cidoniju iela (Saulīši).
Saulīši — Centrāltirgus kursē pa šādām ielām: Cidoniju iela (Saulīši), Garā iela (Saulīši), Lubānas iela, A. Deglava iela, Ilūkstes iela, Brāļu Kaudzīšu iela, A. Saharova iela Lubānas iela, Dienvidu tilts, Krasta iela, Puškina iela, Elijas iela, Prāgas iela un Gaiziņa iela.
Pieturvietas
34. autobusu maršrutā pavisam kopā ir 37 pieturas. Maršrutā Centrāltirgus — Saulīši ir 19 pieturas, bet maršrutā Saulīši — Centrāltirgus ir 21 pietura.
Maršruta ar mainītu virzienu pieturvietas
34. autobusu maršruta maršrutā ar mainītu virzienu pavisam kopā ir 41 pietura. Maršrutā Centrāltirgus — Noliktavu iela — Saulīši ir 20 pieturas, maršrutā Saulīši — Noliktavu iela — Centrāltirgus ir 21 pietura.
Atila
Biogrāfija
Atila bija huņņu valdošās dzimtas pārstāvja Mundzuka dēls. 434. gadā pēc tēvoča Rugilas nāves Atila un viņa brālis Bleda kļuva par jaunajiem huņņu kaganiem. Tajā laikā huņņi apdzīvoja stepes uz ziemeļiem no Melnās jūras un Donavas. 444. gadā Atila nogalināja brāli Bledu un vienpersoniski kļuva par huņņu kaganu. Laika posmā no 434. līdz 441. gadam huņņi ar alaniem, ostgotiem, heruliem un daudzām citām ciltīm izveidoja spēcīgu savienību, kas kontrolēja milzīgu teritoriju no Reinas līdz pat Ķīnas robežām. 436. gadā huņņi pirmo reizi uzbruka Burgundijas Karalistei (šie notikumi ir aprakstīti arī “Nībelungu dziesmā”). 441. gadā huņņi uzsāka sistemātiskus uzbrukumus Austrumromas impērijas provincēm (Panonijai, Dākijai, Mēzijai), nopostīja Serdiku (mūsdienās Sofija) un Singidunu (mūsdienās Belgrada). 443. gadā, pēc neveiksmīgiem uzbrukumiem pret armēņiem un persiešiem, Atila iebruka Balkānu pussalā; daļa huņņu iebruka Tesālijā un nonāca līdz Termopilām, bet cita grupa uzbruka Konstantinopolei. Viņš pakļāva Trāķiju un Maķedoniju, kur bija iznīcinājis vairākas pilsētas. Konstantinopoli iekarot neizdevās, jo huņņi nebija apguvuši kara mākslu tik lielā mērā, lai ilgstoši veiktu aplenkumu. Toties Atila noslēdzam miera līgumu ar Austrumromas impērijas valdnieku Teodosiju II, kā rezultātā huņņi savā kontrolē paturēja zemes uz dienvidiem no Donavas un šo zemju iemītnieki maksāja meslus. Pastāvīgi augošās Atilas prasības 449. gadā pamudināja Austrumromas valdnieku organizēt pret viņu sazvērestību, bet tā neizdevās.
Guitar Hero III: Legends of Rock
Guitar Hero III: Legends of Rock ir Neversoft izstrādāta, Activision un RedOctane izdota muzikālā datorspēle. Tā ir trešā Guitar Hero sērijas daļa. Spēle 2007. gada oktobrī tika izlaista uz PlayStation 2, PlayStation 3, Wii, un Xbox 360. Budcat Creations pārnesa spēli uz PlayStation 2, un Vicarious Visions uz Wii konsoles. Aspyr Media izstrādāja spēles versijas PC un Macintosh, un izdeva tās 2007. gada beigās. Guitar Hero III: Legends of Rock saglabā iepriekšējo Guitar Hero sērijas spēļu īpatnības un spēlējamību.
Mūzika
Spēlē ir vairāk nekā 70 dziesmas, no kurām vairums ir oriģinālieraksti. Xbox 360 un PlayStation 3 versijās ir papildu dziesmu lejupielādēšanas iespēja. Guitar Hero III: Legends of Rock parādās tādi mūziķi kā Toms Morello (no grupām Rage Against the Machine un Audioslave), Slash (no Guns N' Roses un Velvet Revolver). PC, PlayStation 3, un Xbox 360 versijās parādās arī Brets Maikls (no The Beatles un Poison).
Morrison Hotel
Morrison Hotel (dažkārt saukts arī par Hard Rock Cafe pēc plates pirmās puses nosaukuma) ir amerikāņu rokgrupas The Doors piektais albums. Tas lielākoties tika ierakstīts 1969. gada novembrī, tomēr dziesma "Indian Summer" bija ierakstīta 1966. gada augustā, savukārt "Waiting for the Sun" - 1968. gada martā. Albums tika izdots. Albumā spēlēja arī mutes harmoniku spēlētājs Džons Sebastians, kā arī basģitāristi Lonijs Maks un Rejs Neapolitans.
Knišina
Knišina (Knyszyn) - pilsēta Polijas ziemeļaustrumos, Podlases vojevodistē, uz ziemeļrietumiem no Bjalistokas.
Līdz 1569. gadā pilsēta ietilpa Lietuvas lielkņazistē, kad to anektēja Polija. Savulaik bijusi Polijas karaļa Sigismunda II Augusta iecienīta rezidence. Knišinā viņš 1572. gadā mira.
Milzšūnu arterīts
Definīcija
The Chapel Hill Consensus konferencē definēja milzšūnu arterītu kā granulomatozu aortas un tās galveno zaru (visbiežāk miega artērijas ekstrakraniālo zaru) iekaisumu.
Bieži tiek bojāta deniņu artērija (a.temporalis superficialis). Slimība parasti sākas pēc 50 gadu vecuma. Bieži novērojama saistība ar reimatisku polimialģiju.
Aptuveni 15% pacientiem ar reimatisku polimialģiju attīstas milzšūnu arterīts, 50% pacientiem ar milzšūnu arterītu novēro reimatiskas polimialģijas simptomus.
Diagnostiskie kritēriji
1990. gadā American College of Rheumatology izstrādāja kritērijus slimības diagnosticēšanai: Lai apstiprinātu diagnozi, nepieciešami 3 no 5 kritērijiem.
Slimības izpausmes
Simptomu parādīšanās mēdz būt pakāpeniska. Slimniekam parādās sūdzības par drudzi, nogurumu, nespēku un svara zudumu. Vismaz 2/3 pacientu rodas sūdzības par vieglām vai stiprām galvassāpēm. Gandrīz puse no pacientiem cieš no sāpēm žoklī un mēlē pēc košļāšanas (žokļa un mēles mijklibošana).
Redzes traucējumi bieži ir agrīna slimības izpausme. Redzes traucējumi var rasties pēkšņi bez iepriekšēja brīdinājuma. Pārejošs redzes zudums var būt kā priekšvēstnesis paliekošam redzes zudumam. Paliekošu daļēju vai pilnīgu redzes zudums vienā vai abās acīs novēro 15-20% pacientu. Pilnīgi akli ar abām acīm slimnieki kļūs reti.
Ārstēšana
Lai novērstu neatgriezenisku aklumu, ārstēšana ar kortikosteroīdiem jāsāk, tiklīdz rodas aizdomas šo slimību (pat pirms diagnoze apstiprināta ar biopsiju). Steroīdi netraucē apstiprināt diagnozi ar biopsiju vēlāk, lai gan dažas izmaiņas audos var novērot pirmās ārstēšanas nedēļas beigās.
C'est déjà ça
Dziesmu saraksts
Visām dziesmām vārdus ir sarakstījis Alēns Sušons.
Rietummidlendas grāfiste
Rietummidlenda (en) ir ceremoniālā grāfiste, kas atrodas Anglijas rietumos. Ietilpst Rietummidlendas reģionā. Grāfistē atrodas Birmingemas, Vulverhemptonas un Koventrijas pilsētas, kā arī urbanizētie apgabali starp tām. Lielākā pilsēta ir Birmingema.
Cionisms
Cionisms ir starptautiska politiska kustība, kura atbalsta neatkarīgas ebreju valsts pastāvēšanu. Lai gan tā saknes ir daudz senākas, cionisms radās 19. gadsimta beigās. Jēdziens kļuva plašāk pazīstams, pēc tam, kad Austroungārijas žurnālists Teodors Hercls to popularizēja savā grāmatā "Ebreju valsts" (Der Judenstaat). Sākotnēji cionisma galvenā ideja bija neatkarīgas Izraēlas valsts izveidošana. 1948. gadā šāda valsts, Izraēla, tika izveidota.
Rietummidlendas grāfiste
Šī ir Ronija O'Salivana un grupas Black Sabbath dzimtā grāfiste.
Administratīvais iedalījums
Grāfiste sastāv no 7 administratīvajiem rajoniem un apriņķiem.
Cionisms
1975. gada 10. novembrī ANO ģenerālā asambleja oficiāli apstiprināja rezolūciju (ANO izdotā rezolūcija Nr. 3379), kas pielīdzināja cionismu rasismam, apzīmējot to kā "rasisma un rasu diskriminācijas formu". To atcēla 1991. gadā.
Dambo
"Dambo" (en) ir 1941. gada amerikāņu animācijas filma, ko producējis Volts Disnejs. Filmas pirmizrāde norisinājās. Šī ir 4. Volta Disneja pilnmetrāžas animācijas filma.
Filmas galvenais režisors ir Bens Šerpstīns. Filmas sižets balstīts uz Helēnas Eibersonas sarakstītās un Harolda Pērla ilustrētās rotaļu grāmatas motīviem. 2017. gada decembrī filma tika pievienota Kongresa bibliotēkas Nacionālajam kino reģistram. 2019. gadā izdota spēlfilmas adaptācija.
Rīgas plānošanas reģions
Rīgas plānošanas reģions ir viens no pieciem Latvijas plānošanas reģioniem. Reģions aizņem Latvijas centrālo daļu un tā teritorija ietver teritorijas ap Rīgu. Rīgas plānošanas reģiona teritorija izveidota, balstoties uz Ministru kabineta 2003. gada 15. marta noteikumiem Nr. 133 „Noteikumi par plānošanas reģionu teritorijām”, taču kā valsts iestāde tā nodibināta 2006. gada 12. oktobrī. To veido lēmējinstitūcija "Rīgas plānošanas reģiona attīstības padome" un izpildinstitūcija "Rīgas plānošanas reģiona administrācija".
Rīgas plānošanas reģiona Attīstības padomi veido padomes locekļi, kas ir ievēlēti no reģiona vietējām pašvaldībām. Padomi vada no padomes locekļu vidus ievēlēts priekšsēdētājs. Padomes pirmais priekšsēdētājs bija Edvīns Bartkevičs.
Žizele Bundhena
Žizele Karolīna Bundhena (pt, izrunā: ; dzimusi Horizontinā, Brazīlijā) ir brazīliešu modele, kā arī kinoaktrise. 1990. gadu beigās viņa bija viena no pirmajām brazīliešu modelēm, kas gūst panākumus. Laika posmā no 2000. līdz 2007. gadam viņa bija viena no Victoria's Secret Angels. Kopš 2004. gada Ž. Bundhena ir vislabāk apmaksātā modele visā pasaulē un 16. bagātākā sieviete izklaides industrijā ar 150 miljonus ASV dolārus lieliem ieņēmumiem. Modeles Klaudija Šifere un Naomi Kempbela ir atzinušas, ka Ž. Bundhena ir vienīgā īstā "supermodele". Viņa ir filmējusies filmās "Ņujorkas taksometrs" (Taxi; 2004) un "Sātans Pradas brunčos" (2006).
Laika posmā no 2000. līdz 2005. gadam viņa satikās ar amerikāņu aktieri Leonardo Di Kaprio. 2009. gadā viņa apprecējās ar NFL kluba spēlētāju Tomu Breidiju.
Rīgas US
Rīgas "US" (Universitātes Sports) ir bijušais Latvijas hokeja klubs, kas no 1931. līdz 1944. gadam spēlēja Latvijas hokeja līgā, kļūstot par līgas trīskārtējiem čempioniem (1937., 1940. un 1942. gadā). Pēc 1940. gada Latvijas padomju okupācijas klubs tika likvidēts. Līdz ar 1941—42 sezonu tas tika atjaunots un darbojās līdz pat otrajai PSRS okupācijai 1944. gadā. 1941—42 sezonā komanda līgā spēlēja ar A un B komandu.
Spēlētāji
violeta — spēlēja klubā, balta — nespēlēja klubā, pelēka — nav zināms
Augustīns
Augustīns var būt:
Ģenerālplāns "Ost"
Ģenerālplāns "Ost", saīsinājumā GPO (de — 'Ģenerālplāns "Austrumi"') bija dokumentu kopums, plānu, plānu projektu un atskaišu komplekss, kas veltīts t.s. "austrumu teritoriju" kolonizēšanai pēc Vācijas uzvaras II Pasaules karā. Koncepciju izstrādāja 1939. gada oktobrī izveidotā Vācu valstiskuma nostiprināšanas reihskomisariāta (RKF) vadībā (reihskomisārs Heinrihs Himlers), kā okupēto teritoriju kolonizācijas un pārvācošanas teorētisko pamatu.